Vastus: Senine regulatsioon (RHS § 34 lg 5) sätestas mõneti segadust tekitavalt, et hankijal on õigus jätta tagatis tagastamata, kui pakkuja kõrvaldatakse hankemenetlusest või kui pakkuja võtab pakkumuse selle jõusoleku ajal tagasi. Praktikas andis RHS § 34 lg 5 alust erinevateks tõlgendusteks - sätet tõlgendati nii hankija kaalutlusõiguse kui samas ka seadusest tuleneva kohustusena. Muudatuste kohaselt aga on hankija igal juhul kohustatud tagatise tagastamata jätma, kui pakkuja võtab pakkumuse tagasi selle jõusoleku tähtaja jooksul. Kui aga hankija kõrvaldab pakkuja hankemenetlusest, on hankija kohustatud tagatise pakkujale tagastama.